# У С Т А В

# НА

# ЛОВЧАНСКО ЧИТАЛИЩЕ „НАУКА – 1870 г.”

## І. ОБЩИ ПОЛОЖЕНИЯ

**Чл. 1** Ловчанско читалище „Наука-1870 г.” с адрес на управление гр. Ловеч ул. „Търговска” № 49 и е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

**Чл. 2** В неговата дейност може да участват всички физически лица без оглед на ограничения за възраст, пол, политически и религиозни възгледи и етническо самосъзнание.

**Чл. 3** Читалището е юридическо лице с нестопанска цел. То подлежи на вписване в регистъра на Окръжния съд.

**Чл. 4** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл. 5** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в Закона за народните читалища.

**Чл. 6** Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

**ІІ. ЦЕЛИ, ДЕЙНОСТИ И ЗАДАЧИ**

**Чл. 7** Целта на читалището е да задоволява потребностите на гражданите свързани с :

1.Развитие и обогатяване на културния живот, социалната и образователна дейност в Ловеч 2. Запазване на обичаите и традициите на българския народ 3. Разширяване на знанията на гражданите и приобщаването им към ценностите и постиженията на науката, изкуството и културата 4. Възпитаване и утвърждаване на национално самосъзнание 5. Осигуряване на достъп до информация

**Чл. 8** За постигането на своята цел читалището извършва следните дейности:

1.Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи. 2.Организира школи, кръжоци, курсове, клубове, кино- и видеопоказ, празненства, концерти, чествания и младежки дейности 3. Развива и подпомага любителското художествено творчество. 4.Събира и разпространява знания за родния край. 5.Създава и съхранява музейни колекции съгласно Закона за културното наследство. 6. Развива театрална дейност

**Чл. 9 Ловчанско читалище „Наука-1870 г.”** може да развива всякаква стопанска дейност, която не е изрично забранена от законодателството на Република България и е свързана с предмета на основната му дейност, като използва приходите от нея за постигане на определените в устава цели.Читалището не разпределя печалба.

**Чл. 10** Читалището няма право да предоставя, възмездно или безвъзмездно, собствено имущество

1.За хазартни игри и нощни заведения 2. За дейност на нерегистрирани по Закона за вероизповеданията религиозни общности и юридически лица с нестопанска цел на тези общности 3. За постоянно ползване от политически партии и организации 4. На председателя, секретаря, членовете на настоятелството и проверителната комисия и на членовете на техните семейства

**Чл. 11** Читалището може да се сдружава с други читалища за постигане на своите цели, като запазва своята автономия

**ІІІ. УПРАВЛЕНИЕ**

**Чл. 12 (1.)** Членовете на читалището могат да бъдат индивидуални, колективни, почетни, дарители.

(2.) Индивидуалните членове са български граждани.Те са действителни и спомагателни.

1. Действителни членове са лица, навършили 18 години, които участват в дейността на читалището, редовно плащат членския си внос и имат право да избират и да бъдат избирани

2. Спомагателни членове са лица до 18 години, които нямат право да избират и да бъдат избирани; те имат право на съвещателен глас

3. Колективни членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Такива могат да бъдат: професионални организации, стопански организации, търговски дружества, неправителствени организации, творчески колективи

(3.) Почетни членове могат да бъдат български и чужди граждани с изключителни заслуги за читалището

**Чл. 13** Членството се прекратява 1. С писмено заявление на читалищния член 2. Когато не е платен членският внос две години 3. Когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети

**Чл. 14 Членовете на читалището имат право:**

1. Да избират ръководни органи и да бъдат избирани в тях 2. Да получават информация за дейността на читалището 3. Да участват в обсъждане на дейността на читалището

**Чл. 15** Членовете на читалището са длъжни: 1. Да участват в дейността на читалището 2. Да спазват устава му 3.Да плащат редовно членския си внос 4. Да опазват недвижимото и движимо имущество и да предприемат стъпки за обогатяването му 5.Да не уронват доброто име на читалището

**Чл. 16**  Органите за управление на читалището са Общото събрание, настоятелството и проверителната комисия

**Чл.17** Върховен орган на читалището е Общото събрание. То се състои от всички членове на читалището, имащи право на глас.

**Чл. 18** (1.)Общото събрание: 1. Изменя и допълва Устава. 2. Избира и освобождава членове на настоятелството,проверителната комисия и председателя. 3. Изключва членове на читалището. 5.Определя основните насоки за дейността на читалището. 6. Взема решения за членуване или прекратяване на членството в читалищно сдружение. 7. Приема отчета и бюджета на читалището 8. Определя основните насоки за дейността на читалището 9. Определя размера на членския внос 10. Отменя решения на органите на читалището 11. Взема решения за прекратяване на читалището 12. Взема решения за отнасяне до съда на незаконосъобразни решения или действия на ръководството или отделни читалищни членове

(2.) Решенията на общото събрание са задължителни за другите органи на читалището

**Чл. 19 (1.) Редовно общо събрание се свиква от настоятелството най-малко веднъж годишно. Извънредно общо събрание може да бъде свикано от настоятелството, проверителната комисия или една трета от членовете на читалището, имащи право на глас**

**(2.) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок покана трябва да бъде залепена на вратата на читалището**

**(3.) Общото събрание е законно, ако на него присъстват най-малко половината от имащите право на глас. При липса на кворум събранието се отлага с един час и тогава е законно ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание**

**(4.) Решенията за приемане на устав и изключване на членове се вземат с мнозинство най-малко две трети от всички членове. Останалите решения се вземат с обикновено мнозинство**

**Чл. 20 (1.)Изпълнителен орган на читалището е настоятелството, което се състои от не по малко от трима членове и се избира за срок от три години. Същите не трябва да имат роднински връзки по права и съребрена линия до четвърта степен.**

**(2.) Настоятелството:**

**1.Свиква общото събрание и осигурява изпълнение на решенията му 2. Внася в общото събрание проекти и отчети на бюджета 3. Назначава секретаря и утвърждава длъжностната му характеристика 4. Настоятелството провежда заседания веднъж на тримесечие и взема решения с мнозинство на повече от половината от членовете си**

**Чл. 21 (1.)** Председателят на читалището е член на настоятелството и се избира пряко от общото събрание за срок от три години

(2.) Председателят: 1. Организира дейността на читалището съобразно закона, устава и решенията на общото събрание 2. Представлява читалището 3. Свиква и ръководи заседанията на настоятелството и председателства общото събрание 4. Отчита дейността си пред настоятелството

**Чл. 22 Секретарят на читалището:**

1. Организира изпълнението на решенията на настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява читалището заедно и поотделно с председателя. 5. Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен

**Чл. 23 (1.)**Проверителната комисия се състои от не по-малко от трима членове избрани за три години. Не могат да бъдат членове лица, които са в трудово-правни отношения с читалището или са роднини на членове на настоятелството на председателя и секретаря по права линия, съпрузи, братя, сестри и роднини по сватовство от първа степен.

(2.) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание

(3.) При констатирани нарушения уведомява общото събрание, а при данни за извършени престъпления – и органите на прокуратурата

**Чл. 24** Когато поради смърт, трайна физическа невъзможност или подаване на оставка, председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца Общото събрание избира нов Председател или попълва състава на съответния орган.

**Чл. 25** Не могат да бъдат избирани за членове на Настоятелството и Проверителната комисия и за секретар лица,които са осъждани на лишаване от свобода за умишлени престъпления от общ характер.

**Чл. 26** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ІV. ИМУЩЕСТВО И ФИНАНСИРАНЕ**

**Чл. 27** Имуществото на читалището се състои от собственост върху сграда, намираща се на ул.”Търговска” № 49 , удостоверена с нотариален акт № 11, Том ІІ, дело 316/95 година, право на собственост върху други недвижими имоти, движими имоти, ценни книжа, авторски права, вземания и други вещни права

**Чл. 28** Читалището полага еднакви грижи на добър стопанин за опазване и обогатяване както на собственото, така и на ползваното имущество.

**Чл. 29** Читалището набира средства от следните източници: 1.Членски внос 2.Културно-просветна и информационна дейност включително школи и курсове 3.Субсидия от държавния и от общинския бюджет 4.Наеми от движимо и недвижимо имущество 5.Дарения и завещания 6.Други приходи, включително от стопанска дейност

**Чл. 30** Читалището не може да отчуждава недвижимо имущество, както и да учредява ипотека върху него

**Чл. 31** Отчетът за извършената от читалището дейност и изразходваните бюджетни средства се представя в общината до 31 март

**Чл. 32** Председателят на читалището ежегодно в срок до 10 ноември представят на кмета предложения за дейността през следващата година.

**V. ПРЕКРАТЯВАНЕ**

**Чл. 33** Читалището може да бъде прекратено по решение на общото събрание или на Окръжния съд като се прилагат разпоредбите на Закона за народните читалища в следните случаи:

1. Дейността му противоречи на закона, устава и добрите нрави 2. Имуществото му не се използва според целите и предмета на дейността на читалището 3. Налице е трайна невъзможност читалището да действа или не развива дейност за период повече от две години 4. Обявено е в несъстоятелност

**Чл. 34** За всички неуредени в този Устав случаи се прилагат Законът за народните читалища, Законът за юридическите лица с нестопанска цел и действащото законодателство в Република България

## VІ. ЗАКЛЮЧИТЕЛНИ РАЗПОРЕДБИ

## Чл. 35 Годишният членски внос се определя на пет лева за работещи и получаващи някакви възнаграждения от читалището и два лева за пенсионери, учащи, самодейци, безработни, дарители и извършващи плащания / такси за обучение / към читалището

**Чл. 36** Читалището има име Ловчанско читалище „Наука – 1870 г.”

**Чл. 37** Читалището има кръгъл печат с надпис Ловчанско читалище „Наука-1870 г.”

 Този Устав е приет на редовно общо отчетно-изборно събрание на читалището, проведено на 1 март 2010 година и отменя досега действащия Устав от 25 февруари 1997 година.